Julian Ryerson

Julian Ryerson (født 1997) er en norsk fotballspiller som spiller for den tyske klubben Borussia Dortmund.

 Karriere 
 Viking 
Julian Ryerson kom til Viking fra Lyngdal Idrettslag sommeren 2013. Ryerson fikk sin debut i Tippeligaen mot IK Start 24. juli 2015 på Sør Arena i Kristiansand. Ryerson erstattet Suleiman Abdullahi etter 90 minutter, i en kamp Viking vant 3–0. Ryerson scoret sitt første mål for klubben i en 2–2 kamp mot Lillestrøm Sportsklubb 28. august 2016. Viking ledet 2–1 til det gjensto 8 minutter av kampen, men et mål av Marius Lundemo sørget for poengdeling. Ryerson spilte totalt 18 kamper i Tippeligaen for klubben gjennom 2016-sesongen, derav 12 fra start. I april 2017 ble det kjent at Ryerson og Viking hadde blitt enige om en kontraktforlengelse med varighet ut 2018-sesongen.

 Union Berlin 
Den 31. juli 2018 ble det kjent at Ryerson hadde undertegnet en kontrakt med Union Berlin til 30. juni 2021.

 Landslagskarriere 
Ryerson har en rekke kamper for aldersbestemte landslag. Han debuterte for Norges U18-landslag mot Russland på NTC Senec arena i Slovakia 20. april 2015. Debuten på U21-landslaget kom i en kamp mot Portugal på Estadio Antonio Coimbra da Mota arena 24. mars 2017. Ryerson ble byttet inn for Erlend Dahl Reitan etter 46 minutter i en kamp som endte 3–1 til hjemmelaget.

Den 16. november 2020 ble han tatt ut i sin første landslagstropp for  mot .Her er Norges tropp til Østerrike-kampen Han ble tatt ut i landslagstroppen etter den opprinnelige troppen ble satt i karantene.

Den 18. november 2020 fikk han sin første landskamp for  mot .– Jeg er utrolig stolt

 Annet 
Ryerson er fetter av fotballspilleren Mathias Rasmussen og nevø av tidligere Mandalskameratene-spiller Roger Rasmussen.

I Lyngdal spilte han aldersbestemt fotball til han meldte overgang til Viking som 15-åring.Spillerprofil på viking-fk.no Både Ryerson og fetter Rasmussen spilte for Lyngdals talentfulle 1996-lag, deriblant sammen med tidligere Jerv-spiller Jakob Ertzeid Toft og Arendal-spiller Adi Markovic.

 Referanser 

 Eksterne lenker 


 Herrelandskamper

Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Lyngdal IL
Kategori:Fotballspillere for Viking FK
Kategori:Fotballspillere for 1. FC Union Berlin
Kategori:Fotballspillere for BV Borussia 09 Dortmund
Kategori:Norske fotballspillere i Tyskland
Kategori:Nordmenn med opphav fra USA
Kategori:Personer fra Lyngdal kommune